Hivatalos Lap L 260 , 12/09/1986 o. 0008 - 0009



A Bizottság 2811/86/EGK rendelete (1986. szeptember 11.) a vetőmagágazatra vonatkozó 1665/72/EGK, 3083/73/EGK, 1546/75/EGK, 2514/78/EGK és 1117/79/EGK rendelet módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Gazdasági Közösséget létrehozó szerződésre, tekintettel Spanyolország és Portugália csatlakozási okmányára, tekintettel a legutóbb az 1355/86/EGK rendelettel [1] módosított, a vetőmagok piacának közös szervezéséről szóló, 1971. október 26-i 2358/71/EGK tanácsi rendeletre [2] és különösen annak 3. cikke (5) bekezdésére, 3a. cikke (4) bekezdésére, 4. cikke (2) bekezdésére, valamint 6. cikke (5) és (9) bekezdésére, tekintettel a közös agrárpolitika céljaira alkalmazandó elszámolási egység értékéről és átváltási arányokról szóló, 1985. június 11-i 1676/85/EGK tanácsi rendeletre [3] és különösen annak 5. cikkére, mivel az 1355/86/EGK tanácsi rendelet úgy módosította a 2358/71/EGK rendeletet, hogy a vetőmagok piacának közös szervezése keretébe tartozó termékek körét kiegészítette a hibridcirok-vetőmaggal, továbbá az említett terméket a hibridkukoricára alkalmazott referenciaár-rendszer hatálya alá helyezte; mivel a csatlakozási okmány 106. és 300. cikkének értelmében a 2358/71/EGK rendelet 3. cikkében említett támogatást kell nyújtani a Spanyolországban és Portugáliában termelt vetőmagra vonatkozóan; mivel az 1985/86-os gazdasági évre vonatkozó támogatás tekintetében meg kell állapítani a meghatározó ügyleti tényt; mivel a meghatározó ügyleti tény bekövetkezése időpontjának 1986. március 1-jét kell tekinteni; mivel a vetőmagokra vonatkozóan Spanyolországban és Portugáliában alkalmazandó támogatások összegének az 1985/86-os, 1986/87-es és 1987/88-as gazdasági évre történő rögzítéséről szóló, 1986. február 25-i 465/86/EGK tanácsi rendelet [4] nem írt elő támogatást az 1985/86-os gazdasági év során Portugáliában betakarított vetőmagok után; mivel a közös agrárpolitikában alkalmazott elszámolási egység értékének módosítási feltételeiről szóló 653/68/EGK rendelet végrehajtási szabályainak megállapításáról szóló, 1968. július 30-i 1134/68/EGK tanácsi rendeletet [5] az 1675/85/EGK rendelet hatályon kívül helyezte; mivel ezért a következő bizottsági rendeleteket módosítani kell: - a hibridkukorica-vetőmagra vonatkozó határparitásos ajánlati árak és kiegyenlítő díj meghatározásának részletes szabályairól szóló, 1972. július 28-i 1665/72/EGK rendelet [6], - a legutóbb az 1377/79/EGK rendelettel [7] módosított, a vetőmagok piacának közös szervezéséről szóló, 2358/71/EGK rendelet végrehajtásához szükséges információk közléséről szóló, 1973. november 14-i 3083/73/EGK rendelet [8], - a vetőmagokra vonatkozó támogatás tekintetében a meghatározó ügyleti tény meghatározásáról szóló, 1975. június 18-i 1546/75/EGK rendelet [9], - a harmadik országokban történő vetőmag-szaporításra vonatkozó szerződések tagállamokban történő bejegyzéséről szóló, 1978. október 26-i 2514/78/EGK rendelet [10], - a vetőmagágazatban az importengedélyezési rendszer hatálya alá tartozó termékek meghatározásáról szóló, 1979. június 6-i 1117/79/EGK rendelet [11]; mivel az ebben a rendeletben előírt intézkedések összhangban vannak a Vetőmagpiaci Irányítóbizottság véleményével, ELFOGADTA EZT A RENDELETET: 1. cikk (1) Az 1665/72/EGK rendelet a következőképpen módosul: 1.1. A rendelet címe a "hibridkukorica-vetőmagra" szövegrész után a következő szöveggel egészül ki: "és hibridcirok-vetőmagra". 1.2. A 4. cikk a "hibridkukorica" kifejezés után a következővel egészül ki: "és hibridcirok". (2) A 3083/73/EGK rendelet a következőképpen módosul: 2.1. Az egyetlen cikk a "hibridkukorica-vetőmag" kifejezés után a következővel egészül ki: "és hibridcirok-vetőmag". 2.2. A melléklet 10. és 11. pontja a "hibridkukorica" kifejezés után a következő szöveggel egészül ki: "és hibridcirokra", illetve "és hibridcirok". 2.3. A 9. számú megjegyzés első francia bekezdése a "hibridkukorica" után a következő szöveggel egészül ki: "és hibridcirok". (3) Az 1546/75/EGK rendelet 1. cikke helyébe a következő szöveg lép: "1. cikk A vetőmagokra vonatkozó támogatás tekintetében az 1676/85/EGK rendelet 5. cikke szerinti meghatározó ügyleti tényt az egyes gazdasági évek elejét követő augusztus 1-jén bekövetkezettnek kell tekinteni. Azonban az 1985/86-os gazdasági évben a Spanyolországban betakarított vetőmagra vonatkozó támogatás tekintetében a meghatározó ügyleti tényt 1986. március 1-jén bekövetkezettnek kell tekinteni." (4) A 2514/78/EGK rendelet mellékletében a 7. pont a következő szöveggel egészül ki: "és hibridcirok" . (5) Az 1117/79/EGK rendelet 1. cikkében szereplő táblázat a következő szöveggel egészül ki: "10.07 | C.Cirok: | | I.Hibrid vetőmagok." | 2. cikk Ez a rendelet az Európai Közösségek Hivatalos Lapjában való kihirdetését követő harmadik napon lép hatályba. Ezt a rendeletet 1986. július 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 1986. szeptember 11-én. a Bizottság részéről Frans Andriessen alelnök [1] HL L 118., 1986.5.7., 1. o. [2] HL L 246., 1971.11.5., 1. o. [3] HL L 164., 1985.6.24., 1. o. [4] HL L 53., 1986.3.1., 20. o. [5] HL L 188., 1968.8.1., 1. o. [6] HL L 175., 1972.8.2., 40. o. [7] HL L 166., 1979.7.4., 6. o. [8] HL L 314., 1973.11.15., 20. o. [9] HL L 157., 1975.6.19., 14. o. [10] HL L 301., 1978.10.28., 10. o. [11] HL L 139., 1979.6.7., 11. o. --------------------------------------------------